Source: http://helsinginhiippakunta.fi/kirkolliskokousvaalit/
Timestamp: 2020-02-24 23:06:57+00:00
Document Index: 13021871

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kirkolliskokousvaalit 2020 – Helsingin hiippakunnan tuomiokapituli
Kirkon työntekijöille
Kirkolliskokousvaalit 20202020-02-19T17:14:56+00:00
VAALIEN TULOKSET
Tällä sivulla maanantaina 17.2.2020 vahvistettu vaalin tulos. Vaalin tulos vahvistettiin muuttumattomana.
Maallikkoedustajien ja -jäsenten vaaleissa äänestysprosentti oli 86,1 %.
Pappisedustajien ja -jäsenten vaaleissa äänestysprosentti oli 59,3 %.
Kirkolliskokousvaalin 2020 tulos
Vaalituloksen mukaan kirkolliskokouksen maallikkoedustajat kaudella 2020–2024 aakkosjärjestyksessä (suluissa ehdokaslista)
Ali-Löytty Viivi (Tulkaa kaikki)
Haverinen Soili (Sanasta Elämään)
Jääskeläinen Jouko (Sanasta Elämään)
Korhola Eija-Riitta (Elävä kirkko)
Korolainen Katri (Tulkaa kaikki)
Mithiku Hanna (Tulkaa kaikki)
Perilä Juha (Elävä kirkko)
Vuori Wiking (Tulkaa kaikki)
Kirkolliskokousvaali 2020 maallikkot
Vaalituloksen mukaan kirkolliskokouksen pappisedustajat kaudella 2020–2024 aakkosjärjestyksessä (suluissa ehdokaslista)
Antturi Arto (Kaikkien kirkko 2020 – Rohkeasti yhdessä)
Heltelä Marja (Tulkaa kaikki)
Hiilamo Kirsi (Tulkaa kaikki)
Toiviainen Marjaana (Viinipuu)
Kirkolliskokousvaali 2020 papit
Hiippakuntavaltuustovaalin 2020 tulos
Vaalituloksen mukaan hiippakuntavaltuuston maallikkojäsenet kaudella 2020–2024 aakkosjärjestyksessä (suluissa ehdokaslista)
Halonen Reino (Sanasta Elämään)
Heikkinen Anne (Viinipuu)
Jonkka Jaakko (Elävä kirkko)
Kaartokallio Loviisa (Sanasta Elämään)
Lindroth Arttu (Tulkaa kaikki)
Rämö Eve (Tulkaa kaikki)
Tuomela Tiina (Sanasta Elämään)
Hiippakuntavaltuustovaali 2020 maallikot
Vaalituloksen mukaan hiippakuntavaltuuston pappisjäsenet kaudella 2020–2024 aakkosjärjestyksessä (suluissa ehdokaslista)
Huovinen Leena (Tulkaa kaikki)
Korkalainen Samuli (Tulkaa kaikki)
Mäkelä Jussi (Kaikkien kirkko 2020 – Rohkeasti yhdessä)
Mäntylä Laura (Tulkaa kaikki)
Ronimus Hannu (Kaikkien kirkko 2020 – Rohkeasti yhdessä)
Hiippakuntavaltuustovaali 2020 papit
KIRKOLLISKOKOUS- JA
Kirkolliskokousedustajat ja hiippakuntavaltuuston jäsenet valitaan vaalilla joka neljäs vuosi. Seuraava kirkolliskokousedustajien vaali ja hiippakuntavaltuuston jäsenten vaali toimitetaan 11. helmikuuta 2020. Hiippakuntavaltuuston ja kirkolliskokouksen uusi toimikausi alkaa 1. toukokuuta 2020.
Helsingin hiippakunnasta kirkolliskokoukseen valitaan neljä pappisedustajaa sekä kahdeksan maallikkoedustajaa. Koko maassa kirkolliskokoukseen valitaan 32 pappisedustajaa ja 64 maallikkoedustajaa.
Kaikkiin hiippakuntavaltuustoihin valitaan 7 pappisjäsentä ja 14 maallikkojäsentä.
TIETOA EHDOKASLISTOISTA
KYSY VAALEISTA
Äänestyspäivä 11.2.2020
Kuka voi olla ehdokkaana?
Vaalikelpoinen hiippakunnan ja kirkon keskushallinnon luottamustoimeen on hiippakuntaan kuuluvan seurakunnan vaalikelpoinen maallikkojäsen (kristillisestä vakaumuksesta tunnettu 18 vuotta täyttänyt seurakunnan konfirmoitu jäsen, joka ei ole vajaavaltainen; vaalikelpoisuusiän on täytyttävä vaalipäivänä) ja hiippakuntaan kuuluva pappi (KL 23:2).
Tuomiokapitulin palveluksessa oleva henkilö tai virkansa perusteella tuomiokapitulin jäsenenä oleva henkilö ei ole vaalikelpoinen hiippakunnan luottamustoimeen eivätkä kirkkohallituksen kansliapäällikkö ja kirkkoneuvokset ole kelpoisia edustajaksi kirkolliskokoukseen (KL 23:3).
Miten ehdokkaaksi pääsee?
Oikeus asettaa ehdokkaita on valitsijayhdistyksellä, jonka on perustanut hiippakuntavaltuuston pappisjäsenten ja kirkolliskokouksen pappisedustajien vaalissa vähintään kolme äänioikeutettua ja maallikkojäsenten ja maallikkoedustajien vaalissa vähintään kymmenen näissä vaaleissa äänioikeutettua.
Ehdokaslistassa saadaan nimetä enintään kolme kertaa niin monta ehdokasta kuin hiippakunnasta siinä vaalissa valitaan (KVJ 74 §). Hiippakuntavaltuuston pappisjäsenten listalla voi olla 21 ehdokasta (valitaan 7), hiippakuntavaltuuston maallikkojäsenten listalla voi olla 42 ehdokasta (valitaan 14), kirkolliskokouksen pappisedustajien listalla voi olla 12 ehdokasta (valitaan 4) ja kirkolliskokouksen maallikkoedustajien listalla voi olla 24 ehdokasta (valitaan 8).
Milloin ehdokasasettelu päättyy?
Valitsijayhdistysten perustamisasiakirjat ehdokaslistoineen on toimitettava tuomiokapituliin (Bulevardi 16, 5. kerros) viimeistään perjantaina 15.11.2019 ennen klo 16 (KVJ 74 §). Vaaliasiakirjoja voi tulostaa tämän linkin kautta.
Allekirjoitettu suostumus ehdokkaaksi voidaan toimittaa valitsijayhdistyksen asiamiehelle sähköisenä kopiona (esim. skannattuna). Asiamies toimittaa kerralla kaikki valitsijayhdistyksen asiakirjat tuomiokapituliin.
Henkilötietojen käsittely vaalien aikana: lue tuomiokapitulin tietosuojaseloste tämän linkin kautta.
Vaaleissa voi äänestää ennakkoon lähettämällä taitettu äänestyslippu vaalin toimittajalle suljetussa kuoressa, jonka päälle on merkitty äänioikeutetun nimi ja se, että kuori sisältää äänestyslipun (KVJ 80 §). Äänestysliput ja tarkemmat ohjeet lähetetään äänioikeutetuille postitse alkuvuodesta. Hiippakuntavaltuuston maallikkojäsenten vaalissa äänestysliput ovat vihreitä, hiippakuntavaltuuston pappisjäsenten vaalissa keltaisia, kirkolliskokouksen maallikkoedustajien vaalissa valkoisia ja kirkolliskokouksen pappisedustajien vaalissa sinisiä.
Äänestys vaalipäivänä 11.2.2020
Hiippakuntavaltuuston pappisjäsenten ja kirkolliskokouksen pappisedustajien vaaleissa äänestetään kunkin rovastinkunnan pappien kokouksessa, jonka kutsuu koolle lääninrovasti (KVJ 79 §).
Hiippakuntavaltuuston maallikkojäsenten ja kirkolliskokouksen maallikkoedustajien vaaleissa äänestetään kunkin seurakunnan kirkkovaltuuston maallikkojäsenten kokouksessa (itsenäiset seurakunnat) sekä seurakuntaneuvoston ja seurakunnasta yhteiseen kirkkovaltuustoon valittujen maallikkojäsenten yhteisessä kokouksessa. Tämän kokouksen kutsuu koolle kirkkoherra ja puheenjohtajana toimii seurakuntaneuvoston varapuheenjohtaja. Jos sama henkilö on jäsenenä sekä yhteisessä kirkkovaltuustossa että seurakuntaneuvostossa, hänen sijaansa seurakuntaneuvostossa kutsutaan varajäsen.
31.10.2019 mennessä
tuomiokapituli toimittaa listan äänivaltaisista papeista vaalilautakunnalle (KVJ 71 §)
kirkkoherrat toimittavat vaalilautakunnalle (tuomiokapituliin) luettelon äänivaltaisista maallikoista = kirkkovaltuuston (itsenäiset seurakunnat) tai seurakuntaneuvoston ja seurakunnasta valitut yhteisen kirkkovaltuuston jäsenet (yhtymään kuuluvat seurakunnat) – jäseneksi valitun papin tilalle merkitään varajäsen, jonka on oltava maallikko (KVJ 71 §)
tuomiokapituli ilmoittaa Kirkkohallitukselle tarvittavien äänestyslippujen määrä
1.11.2019 mennessä äänioikeutettujen pappien tulee ilmoittaa yhteystietojen luovutuskielto tuomiokapituliin
15.11.2019 ehdokasasettelu päättyy
valitsijayhdistysten perustamisasiakirjat ehdokaslistoineen on toimitettava tuomiokapituliin ennen klo 16 (KVJ 74 §)
25.11.2019 vaalilautakunnan kokous (30.11.2019 mennessä)
tarkastetaan perustamisasiakirjat, tarvittaessa oikaisumahdollisuus valitsijayhdistyksille
Perustamisasiakirjat on hyväksyttävä, jos niiden johdosta ei ole esitetty huomautuksia tai päätetty vaatia lisäselvityksiä. (KVJ 17, 18 ja 76 §)
15.12.2019 mennessä vaalilautakunta toimittaa lääninrovasteille otteen äänivaltaisten pappien luettelosta (KVJ 71 §)
vaalilautakunnan kokous: tehdään oikaisumenettelyn aiheuttamat korjaukset, numeroidaan ehdokaslistat ja ehdokkaat sekä laaditaan ehdokaslistojen yhdistelmä (KVJ 17, 18 ja 76 §)
25.1.2020 mennessä kirkkoherrat lähettävät vaalilautakunnalle ilmoituksen seurakuntansa väkiluvusta 31.12.2019 (KVJ 72 §)
27.1.2020 vaalilautakunnan kokous
vaalilautakunta laskee ja vahvistaa seurakuntakohtaisesti äänivaltaisten maallikoiden äänimäärät (KVJ 72 §)
Maallikkoehdokkaille kussakin seurakunnassa annettujen äänten määrä suhteutetaan seurakunnan väkilukuun ja äänioikeutettujen luottamushenkilöiden määrään siten, että kunkin seurakunnan äänioikeutetuilla on yhteensä neljä ääntä ja lisäksi yksi ääni kutakin seurakunnan väkiluvun täyttä tuhatta kohti. Tämä äänimäärä jaetaan kussakin seurakunnassa äänioikeutettujen kesken kolmen desimaalin tarkkuudella (KVJ 72 §).
Vaalilautakunta on kokouksessaan 27.1.2020 vahvistanut kirkolliskokouksen maallikkoedustajien ja hiippakuntavaltuuston maallikkojäsenten vaalien seurakuntakohtaiset äänimäärät oheisen taulukon mukaisesti.
11.2.2020 VAALIPÄIVÄ
lääninrovastit kutsuvat koolle pappien vaalikokoukset
kirkkoherrat kutsuvat koolle seurakuntaneuvoston ja seurakunnasta valittujen yhteisen kirkkovaltuuston jäsenten yhteisen kokouksen (puheenjohtajana seurakuntaneuvoston varapuheenjohtaja). Jos sama henkilö on jäsenenä sekä yhteisessä kirkkovaltuustossa että seurakuntaneuvostossa, hänen sijaansa seurakuntaneuvostossa kutsutaan varajäsen. (KVJ 79 §)
12.2.2020 vaalilautakunnan kokous
äänestysliput toimitetaan tuomiokapituliin
äänten laskeminen (KVJ 84 §)
17.2.2020 vaalilautakunnan kokous
Vaalilautakunta ilmoittaa vaalin tulokset seurakunnille sekä valittujen nimet ja osoitteet kirkkohallitukselle ja tuomiokapitulille.
Vaalilautakunta antaa valtakirjan hiippakuntavaltuuston jäseniksi ja kirkolliskokousedustajiksi valituille (KVJ 84 ja 85 §, KL 24:11 ja 24:11a).
1.5.2020 Valittujen kirkolliskokousedustajien ja hiippakuntavaltuuston jäsenten toimikausi alkaa. (KL 20:3)
Vaalilautakunta on arponut ehdokaslistojen järjestyksen ja numeroinut ehdokkaat kokouksessaan 15.12.2019.
Ehdokkaisiin pääsee tutustumaan ehdokasgalleriasta.
Kirkolliskokousvaali 2020
Ehdokkaat pappisedustajien vaalissa
Ehdokkaat maallikkoedustajien vaalissa
Hiippakuntavaltuustovaali 2020
Tästä löydät valitsijayhdistysten toimittamat linkit ehdokaslistojen verkkosivuille:
Kaikkien kirkko 2020 – Rohkeasti yhdessä
Tuomiokapituli on istunnossaan 18.9.2019 asettanut vaalilautakunnan vuoden 2020 kirkolliskokousedustajien ja hiippakuntavaltuuston jäsenten vaaleja varten:
kirkkoherra Hans Tuominen, Hakunilan seurakunta
Pappisjäsenet
asiantuntija, TT Elina Hellqvist, Kirkkohallitus
seurakuntapastori Marjut Mulari, Haagan seurakunta
Maallikkojäsenet
VTM Jaakko Ojala, Vartiokylän seurakunta
opetusneuvos Tiina Vihma-Purovaara, Korson seurakunta
seurakuntapastori Sanna Heikurinen, Tikkurilan seurakunta
seurakuntapastori Joona Salminen, Helsingin tuomiokirkkoseurakunta
It-asiantuntija Ville Elomaa, Lauttasaaren seurakunta
erikoislääkäri Pekka Räisänen, Töölön seurakunta
myyntipäällikkö (el.) Helena Teerioja, Vantaankosken seurakunta
vanhempi asiantuntija, TT Antti Laine, Kirkon Ulkomaanapu
KYSY LISÄÄ VAALEISTA
Jos sinulla on kysyttävää vaalien toimittamisesta tai niihin liittyvistä aikatauluista, ole yhteydessä.
Ritva SaarioLakimiesasessori
p. 040 728 4672
Bulevardi 16 B, V kerros
Viraston aukioloaika asiointia varten on klo 13.00 – 15.00
Yleinen asiointi, nimikirjaotetilaukset, viranhaut, koulutustiedustelut ja peruutukset:
helsinki.tuomiokapituli@evl.fi